ගම්පොළ, ගල්පාය හරහා කරගල කොහොවල මාර්ගයේ වළවල් නිසා ග්‍රාම නිලධාරි වසම් 5ක ජනතාවට ගමනාගමන පහසුකම් අහිමිවී ඇත.ගම්පොළ රාජධානියේ සැලව දේවාලයට ගිය මාර්ගය ලෙස ද මෙමඟ හඳුන්වයි.නමුත් එමඟ පයින් යන්න බැරි තරමට අබලන් ය.කරාබු, කෝපි, ගම්මිරිස්, එනසාල්, තේ, සාදික්කා බෝග වගාකර ඇති මෙම ගම්වැසියන් කෙරෙහි පළාත් සභාවෙන් ප්‍රමාණවත් අවධානයක් යොමු වී නැති බව ගම්වාසීහු ම පවසති.මාර්ගයේ ධාවනය වූ එකම බස් රථයත් නවතා ඇත.